b'\n_START_ARTICLE_\nXingzhongita\n_START_SECTION_\nCaracter\xc3\xadstiques\n_START_PARAGRAPH_\nLa xingzhongita \xc3\xa9s un sulfur amb f\xc3\xb3rmula (Pb,Cu,Fe)Ir\xe2\x82\x82S\xe2\x82\x84. Cristal\xc2\xb7litza en el sistema isom\xc3\xa8tric i la seva duresa a l\'escala de Mohs \xc3\xa9s de 6. Va ser aprovada com a nova esp\xc3\xa8cie per l\'Associaci\xc3\xb3 Mineral\xc3\xb2gica Internacional i la CNMMN l\'any 1980, i tot i que probablement \xc3\xa9s id\xc3\xa8ntica amb la cuproiridsita, no ha sigut mai demostrat de manera oficial._NEWLINE_Segons la classificaci\xc3\xb3 de Nickel-Strunz, la xingzhongita pertany a "02.DA: Sulfurs met\xc3\xa0l\xc2\xb7lics, M:S = 3:4" juntament amb els seg\xc3\xbcents minerals: bornhardtita, carrollita, cuproiridsita, cuprorhodsita, daubreelita, fletcherita, florensovita, greigita, indita, kalininita, linne\xc3\xafta, malanita, polidimita, siegenita, tr\xc3\xbcstedtita, tyrrellita, violarita, ferrorhodsita, cadmoindita, cuprokalininita, rodostannita, toyoha\xc3\xafta, brezina\xc3\xafta, heide\xc3\xafta, inaglyita, konderita i kingstonita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en dunites relacionades amb mineralitzacions de crom. Sol trobar-se associada a altres minerals com: osmiridi, aliatges de Pt-Fe, iridosmina, osmi, iridi, erlichmanita, cooperita, irarsita, osarsita, cromita, magnetita, pirita, olivina, serpentina i talc.'